Document ID: 32001R1621

Komission asetus (EY) N:o 1621/2001,
annettu 8 päivänä elokuuta 2001,
asetuksen (EY) N:o 1661/1999 muuttamisesta maataloustuotteita varten vaadittavan vientitodistuksen sekä tullitoimipaikkoja, joissa tuotteita saa luovuttaa vapaaseen liikkeeseen Euroopan yhteisön alueella, koskevan luettelon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista peräisin olevien maataloustuotteiden tuontiedellytyksiä Tsernobylin ydinvoimalaonnettomuuden jälkeen 22 päivänä maaliskuuta 1990 annetun neuvoston asetuksen (ETY) N:o 737/90(1), sellaisena kuin se on viimeksi muutettuna asetuksella (EY) N:o 616/2000(2), ja erityisesti sen 6 artiklan,
sekä katsoo seuraavaa:
(1) Yksityiskohtaisista säännöistä kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun neuvoston asetuksen (ETY) N:o 737/90 soveltamiseksi 27 päivänä heinäkuuta 1999 annetun komission asetuksen (EY) N:o 1661/1999(3), sellaisena kuin se on muutettuna asetuksella (EY) N:o 1627/2000(4), 1 artiklan 3 kohdan b alakohdan mukaan kyseisen asetuksen liitteessä I lueteltuja tuotteita saa luovuttaa vapaaseen liikkeeseen määrämaassa vain suppeassa joukossa tullitoimipaikkoja. Asetuksen (EY) N:o 1661/1999 liite III sisältää kyseisten tullitoimipaikkojen luettelon.
(2) Saksan toimivaltaisten viranomaisten esittämän pyynnön vuoksi on aiheellista lisätä luetteloon eräitä Saksan alueella sijaitsevia tullitoimipaikkoja.
(3) Elintarvike- ja eläinlääkintätoimiston (FVO) tarkastusryhmä teki kesäkuussa 2000 tarkastusmatkan Bulgariaan arvioidakseen välineitä ja toimia elintarvikkeiden radioaktiivisen saastumisen valvomiseksi erityisesti viljelemättömien sienten osalta.
(4) Tarkastusraportissa suositellaan, että asetuksen (EY) N:o 1661/1999 liitteessä II esitettyyn vientitodistukseen tehdään muutos sen takaamiseksi, että riippumaton ja toimivaltainen henkilö ottaa edustavia näytteitä niistä sienilähetyksistä, jotka on tarkoitettu vietäväksi yhteisön alueelle.
(5) Tämän vuoksi asetusta (EY) N:o 1661/1999 olisi muutettava tältä osin.
(6) Tässä asetuksessa säädetyt toimenpiteet ovat asetuksen (ETY) N:o 737/90 7 artiklassa perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1661/1999 seuraavasti:
1. korvataan liite II tämän asetuksen liitteessä I olevalla tekstillä;
2. korvataan III tämän asetuksen liitteessä II olevalla tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä elokuuta 2001.

Labels: 3
14
18
6